सामग्री: इंडियन एक्सप्रेस ने ये जानकारी जम्मू-कश्मीर पुलिस की एक आंतरिक रिपोर्ट के हवाले से छापी है.

आधिकारिक सूत्रों के मुताबिक इन घटनाओं में कम से कम 80 आम नागरिक पेलेट गन से ज़ख्मी हुए हैं. 

इनमें से दो लोगों का इलाज फ़िलहाल अस्पताल में चल रहा है.

एक पुलिस अधिकारी के मुताबिक लॉ एंड ऑर्डर की घटना में किसी भी ऐसी घटना को गिना जाता है जिसमें किसी शख्स ने क़ानून का उल्लंघन किया हो. 

इनमें कई तरह की घटनाओं को शामिल किया जाता है, चाहे युवाओं के एक समूह ने अपने इलाके में रास्ते बंद कर दिए हों या फिर उन्होंने किसी आम नागरिक से झगड़ा किया हो.

ये भी पढ़ें: कश्मीर: सख़्ती बहुत हुई, अब थोड़ी नरमी दिखाए मोदी सरकार

LoC पर तैयारियों की समीक्षा करने पहुंचे सेना प्रमुख

भारत-पाकिस्तान में बढ़ते तनाव के बीच भारतीय सेना प्रमुख जनरल बिपिन रावत ने शुक्रवार को पहली बार कश्मीर घाटी का दौरा किया.

सेना प्रमुख ने जम्मू-कश्मीर की अपनी दो दिवसीय यात्रा के पहले दिन शुक्रवार को नियंत्रण रेखा पर सैन्य बलों की तैयारियों की समीक्षा की.

इस दौरान जनरल रावत ने सैन्य अधिकारियों के साथ नियंत्रण रेखा की स्थितियों पर बातचीत भी की.

इंडियन एक्सप्रेस के मुताबिक सेना प्रमुख ने सुरक्षाबलों को किसी भी हालात के लिए तैयार रहने को कहा.

ये भी पढ़ें: भारतीय सेना मानवाधिकार को अहम दर्जा देती रही है: हुड्डा

सुप्रीम कोर्ट के संरक्षण में रहेगी पीड़ित छात्रा

बीजेपी नेता और पूर्व केंद्रीय मंत्री स्वामी चिन्मयानंद पर यौन उत्पीड़न का आरोप लगाने वाली छात्रा शुक्रवार को राजस्थान में मिली. इसके बाद सुप्रीम कोर्ट ने उन्हें तुरंत अदालत में पेश करने को कहा. 

छात्रा ने डर की आशंका जताई तो शीर्ष अदालत ने उन्हें राजधानी दिल्ली में अपने संरक्षण में रखने का आदेश दिया.

हिंदुस्तान टाइम्स में ये ख़बर है. वो अगले चार दिनों तक दिल्ली में ही रहेंगी. इस दौरान शीर्ष अदालत की रजिस्ट्री उनकी सुरक्षा करेगी. 

छात्रा से न्यायाधीशों ने बंद कमरे में बात की. 

जस्टिस आर भानुमति और जस्टिस एएस बोपन्ना की पीठ ने खुली अदालत में कहा, "लड़की अपने गृह राज्य उत्तर प्रदेश नहीं जाएगी." 

अदालत मामले में दो सितंबर को सुनवाई करेगी. तबतक लड़की माता-पिता के अलावा किसी से बात नहीं करेगी. 

ये भी पढ़ें: यौन उत्पीड़न के शिकार बेटे को मां ने ऐसे दिलाया न्याय

विवादित ज़मीन का तिहाई हिस्सा हिंदुओं को...\nपिछली सामग्री को संक्षेप में निम्नानुसार किया जा सकता है:
अनुच्छेद 370 हटाए जाने के बाद के तीन हफ़्तों में भारत प्रशासित कश्मीर के 10 ज़िलों में क़ानून व्यवस्था की क़रीब 280 घटनाएं हुई हैं. इनमें से 160 घटनाएं सिर्फ़ श्रीनगर में हुई हैं.